Document ID: 32007D0852

KOMISJONI OTSUS,
13. detsember 2007,
millega muudetakse otsust 2005/5/EÜ seoses ühenduse võrdluskatsete ja testidega liigi Asparagus officinalis seemne ja paljundusmaterjaliga vastavalt nõukogu direktiivile 2002/55/EÜ
(teatavaks tehtud numbri K(2007) 6168 all)
(EMPs kohaldatav tekst)
(2007/852/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 13. juuni 2002. aasta direktiivi 2002/55/EÜ köögiviljaseemne turustamise kohta, (1) eriti selle artikli 43 lõikeid 3 ja 5,
ning arvestades järgmist:
(1)
Komisjoni 27. detsembri 2004. aasta otsuses 2005/5/EÜ (millega nõukogu direktiivide 66/401/EMÜ, 66/402/EMÜ, 68/193/EMÜ, 92/33/EMÜ, 2002/54/EÜ, 2002/55/EÜ, 2002/56/EÜ ja 2002/57/EÜ alusel sätestatakse ühenduse teatavate põllukultuuride ja köögivilja ning viinapuude liikide seemne ja paljundusmaterjali võrdluskatsete ja testide kord aastateks 2005-2009) (2) on sätestatud nõukogu direktiivi 2002/55/EÜ alusel läbiviidavate võrdluskatsete ja testide kord liigi Asparagus officinalis puhul aastateks 2005-2009.
(2)
Kõnealuste võrdluskatsete ja testide läbiviimise eest vastutav ametiasutus on komisjonile teatanud, et töö on edenenud oodatust kiiremini ning et tänu aastatel 2005-2007 vaadeldud taimede korralikule arengule loodetakse lõpetada kõik 21. juunil 2004 avaldatud projektikonkursi teates (3) nõutud asjakohased vaatlused 2008. aasta lõpuks, mitte 2009. aasta lõpuks. Nimetatud ametiasutus juhtis tähelepanu asjaolule, et selle tulemusena on lubatud kulude kogusumma väiksem kui algselt eeldatud, samal ajal kui 2008. aasta kulutused on suuremad.
(3)
Neile asjaoludele toetudes tegi vastutav ametiasutus ettepaneku lubatud kulude ja ühenduse toetuse suurus ümber arvutada.
(4)
Seega tuleb kohandada lubatud kulude ja ühenduse toetuse suurust.
(5)
Seetõttu tuleks otsust 2005/5/EÜ vastavalt muuta.
(6)
Käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2005/5/EÜ muudetakse järgmiselt.
1)
Artikli 1 lõikes 1 asendatakse aastaarv 2009 aastaarvuga 2008.
2)
Artikli 3 lõikes 1 asendatakse aastaarv 2009 aastaarvuga 2008.
3)
Lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 13. detsember 2007

Labels: 7
15
6